PATVIRTINTA

 Rokiškio rajono savivaldybės mero

 2023 m. gegužės 25 d. potvarkiu

 Nr. MV-

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS BENDRUOMENĖS SVEIKATOS TARYBOS SUDARYMO“**

**AIŠKINAMASIS RAŠTAS**

2023-05-25

Projekto rengėjas – Dalia Zibolienė, Socialinės paramos ir sveikatos skyriaus vyriausioji specialistė.

Pranešėja komitetų ir Tarybos posėdžiuose – Dalia Zibolienė, Socialinės paramos ir sveikatos skyriaus vyriausioji specialistė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Tikslas – sudaryti naujos sudėties Rokiškio rajono savivaldybės bendruomenės sveikatos tarybą (toliau – BST). BST - savarankiška sveikatinimo veiklos koordinavimo institucija prie savivaldybės tarybos, renkama ketveriems savivaldybės tarybos veiklos metams. Lietuvos Respublikos sveikatos sistemos įstatymo 69 straipsnio 1 dalyje numatyta, jog BST sudaro 1/3 savivaldybės paskirtų asmenų, 1/3 savivaldybės įmonių, įstaigų, organizacijų atstovų, 1/3 visuomeninių organizacijų, ginančių visuomenės sveikatos interesus, atstovų. Pagal šią proporciją, buvo pasiūlyta rajono organizacijoms, NVO sektoriui, veikiantiems visuomenės sveikatinimo srityje, teikti kandidatus į BST tarybą. Atsižvelgiant į pasiūlytus kandidatus, siūloma tvirtinti naujos sudėties BST.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 4 punkte numatyta, kad Savivaldybės tarybos išimtinė kompetencija yra savivaldybės tarybos komitetų, komisijų, kitų savivaldybės darbui organizuoti reikalingų dalinių ir įstatymuose numatytų komisijų sudarymas, nuostatų tvirtinimas.Lietuvos Respublikos sveikatos sistemos 63 straipsnio 6 punkte numatyta, kad savivaldybės taryba sudaro bendruomenės sveikatos tarybą, skiria jos pirmininką ir tvirtina šios tarybos nuostatus.  |
| 3. | Laukiami rezultatai | Naujai suburta BST užtikrins visuomenės dalyvavimą sprendžiant aktualias sveikatinimo problemas. Koordinuos visuomenės sveikatos priežiūros programų rengimą, teiks siūlymus tarybai dėl jų finansavimo, nustatys prioritetines visuomenės sveikatos priežiūros bei prevencijos kryptis, svarstys ir vertins visuomenės sveikatos priežiūros programas.  |
| 4.  | Lėšų poreikis ir šaltiniai | BST veikloms lėšų neskiriama, techniškai aptarnauja savivaldybės administracija.  |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | VšĮ LASS šiaurės rytų centro 2023 m. balandžio 17 d. raštas Nr. 248 „Dėl Rokiškio rajono savivaldybės bendruomenės sveikatos tarybos“;Lietuvos Raudonojo Kryžiaus draugijos 2023 m. balandžio 17 d. raštas „Dėl Rokiškio rajono savivaldybės bendruomenės sveikatos tarybos“;VšĮ Rokiškio pirminės asmens sveikatos priežiūros centro 2023 m. balandžio 11 d. raštas Nr. SR-(1.9.2)-279 „Dėl Rokiškio rajono savivaldybės bendruomenės sveikatos tarybos“;2023 m. balandžio 11 d. raštas Nr. S-(1.15)-266 „Dėl Rokiškio rajono savivaldybės bendruomenės sveikatos tarybos“. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |